油麻地茶餐廳$22支水 食客呻食物鹹難食侍應態度差:貼錢買難受
到餐廳用餐卻吃了「成肚氣」,的確令人不快!近日有網民嬲爆發帖,稱於油麻地某茶餐廳用餐後大感「貼錢買難受」。她批評店員態度欠佳對她喝罵,使她感到有如「乞食咁」,又指食物質素甚是一般,又鹹又難食,而食物定價亦偏高。她又指當日需用水吃藥,故只能額外以22元在餐廳購買500毫升樽裝礦泉水。有網民聽聞礦泉水的「天價」後紛紛表示震驚,「22蚊支,搶錢咁搶」、「樓下士多仔5蚊」。
該名食客在Facebook群組
發帖訴苦,大呻日前在油麻地某茶餐廳用餐的「受氣」經歷。她表示當日途經該茶餐廳,臨時起意進店用餐,彼時店內客人不多,只有數桌,不過男店員卻不甚有耐性,她尚未點完想要的食物,對方已轉身走,「嗰個男人都好似我嚟乞食咁嘅態度,我都未講完要咩即走」。由於樓主需要服藥卻沒有帶水,所以只好再叫該店員回來落單買水。她並未要求免費提供食水,而是同意購買店內售價為22元的500毫升樽裝礦泉水,但卻遭店員不禮貌對待,「佢好大聲咁鬧我,好似我煩住佢咁,黐線㗎」。樓主並未透露被罵內容及沒拍下食物照片,但指食物味道偏鹹,批評「真係好貴,仲要唔好食」,至於凍檸茶也「好難飲」故只喝了幾口。
她「呻笨」覺得沒有即時離開是錯誤決定,「我都覺自己蠢,唔走」,並在帖文激動表示「呢間嘢真係垃圾癲!貴已經唔係我覺得嘅問題」、「仲要唔好食,真係貼錢買難受」。她又在留言區解釋支裝水價格雖高,但屬「明買明賣」,加之她必須要水送藥,因此並不會就水的價格進行批評,惟卻因店員態度感到難受,「我唔滿意係我唔係乞佢支水都要受氣」。
帖文引起網民熱議,有人指該茶記在區內頗「出名」,「呢間嘢出晒名難食、態度差、收費貴,仲要去食?」、「食過一次,超普通,不再去了」、「以前係幾好食,而家多人去食佢個景」,也有網民表示「畀我即走」。
另外有網民就認為定價22元的樽裝水太貴,「水喺出面買好過啦,22蚊支,搶錢咁搶」、「樓下士多仔5蚊」,並表示「阿姐,你上去叫支22蚊嘅水,仲要行咁高樓梯,我都以為你黐線嘅」、「你喺油麻地唔係深山野嶺呀,行出去周圍都有得賣啦,22蚊支你都買,咁貴一支水你都幫佢買,係助長緊佢將啲物價推高」。
(Facebook)